**E L Ő T E R J E S Z T É S**

**Újhartyán Város Önkormányzata Képviselő-testületének**

**2024. november 5-i ülésére**

**3. napirend:**

**Tárgy: Önkormányzat Szervezeti és Működési Szabályzatának megalkotása**

**Előterjesztő: Göndörné Frajka Gabriella jegyző**

**Előkészítő:** Göndörné Frajka Gabriella jegyző

Tunner Mária aljegyző

**Előterjesztés tartalma:** rendelet módosítás

**Szavazás módja:** minősített többség

**Tisztelt Képviselő Testület!**

Az Alaptörvény 32. cikk (1) bekezdés d) pontja értelmében a helyi önkormányzat a helyi közügyek intézése körében törvény keretei között meghatározza a szervezeti és működési rendjét.

Újhartyán Város Önkormányzatának szervezeti és működési szabályait a 11/2019. (XI.6.) önkormányzati rendelet szabályozza. Az önkormányzati választ követően szükségessé vált az SZMSZ átfogó felülvizsgálata és módosítása.

Magyarország helyi önkormányzatairól szóló 2011. évi CLXXXIX. törvény 43. § (3) bekezdés értelmében (3) A képviselő-testület **az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét,** a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

A szervezeti és működési szabályzatról szóló rendeletben aktualizálásra kerültek a jogszabályi hivatkozások, az alakuló ülésen megválasztott alpolgármesterek feltüntetése megtörtént, az elfogadott bizottsági struktúra beépítésre került az SZMSZ-ben, a mellékletek között külön szerepel az egyes bizottságok feladatai, a képviselők és bizottságok tagjainak névsora beépítésre került, továbbá az SZMSZ rendeletet mellékletét képező Polgármesteri Hivatal szervezeti és működési szabályzat felülvizsgálata és egyszerűsítése megtörtént.

Kérem a T. Képviselő-testületet, hogy sz előadottakra tekintettel a Szervezti és Működési Szabályzatról szóló rendeletet alkossa meg!