**Újhartyán Város Önkormányzata Képviselő-testületének .../2024. (XI. 6.) önkormányzati rendelete**

**A Helyi Építési Szabályzat módosításáról**

Újhartyán Város Önkormányzat képviselő-testülete, az épített környezet alakításáról és védelméről szóló 1997. évi LXXVIII. törvény 62. § (6) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben meghatározott, a véleményezésre jogosult szervek és a településfejlesztéssel és településrendezéssel összefüggő partnerségi egyeztetés szabályairól szóló 5/2017. (IV. 26.) önkormányzati rendelet szerinti véleményezési eljárásban részt vevő partnerek véleményének kikérésével, a következőket rendeli el:

**1. §**

(1) A helyi építési szabályzatról szóló 5/2019 (V.24.) önkormányzati rendelet 3. § (1) bekezdés e) pontja helyébe a következő rendelkezés lép:

*(A szabályozási terven alkalmazott kötelező szabályozási elemek az alábbiak:)*

„*e)* a telek be nem építhető része;”

(2) A helyi építési szabályzatról szóló 5/2019 (V.24.) önkormányzati rendelet 3. § (1) bekezdése a következő f) és g) ponttal egészül ki:

*(A szabályozási terven alkalmazott kötelező szabályozási elemek az alábbiak:)*

„*f)* telekcsoport újraosztással érintett terület határa;

*g)* kötelezően kialakítandó zöldfelület.”

**2. §**

A helyi építési szabályzatról szóló 5/2019 (V.24.) önkormányzati rendelet 12. § (5) bekezdése helyébe a következő rendelkezés lép:

„(5) Közműlétesítmények védősávjai a következőknek megfelelően kell biztosítani:

*a)* Villamos távvezetékek biztonsági övezete a szélső vezetékszáltól a 400 kV-os elektromos légvezeték biztonsági övezete 28,0-28,0 m, a 120 kV-os elektromos légvezeték biztonsági övezete 13,0-13,0 m, a 20 kV-os elektromos légvezeték biztonsági övezete: külterületen 5,0-5,0 m, belterületen 2,5-2,5 m.

*b)* nemzetközi és hazai szénhidrogén szállítóvezeték védősávja a szabályozási terven jelöltek szerint.

13. **Közművekre vonatkozó általános előírások**”

**3. §**

(1) A helyi építési szabályzatról szóló 5/2019 (V.24.) önkormányzati rendelet 15. § (3) bekezdése helyébe a következő rendelkezés lép:

„(3) Amennyiben a telekalakításra szabályozási vonal végrehajtása, közterület kialakítása céljából vagy építési övezet, övezet határ jelölés esetén kerül sor, úgy az építési telek akkor is kialakítható és beépíthető, ha az építési övezetben meghatározott legkisebb telekterület és a 15. § (5) bekezdésében meghatározott új építési telek legkisebb szélességére vonatkozó értékének a kialakuló telek nem felel meg”

(2) A helyi építési szabályzatról szóló 5/2019 (V.24.) önkormányzati rendelet 15. § (5) bekezdése helyébe a következő rendelkezés lép:

„(5) Az egyes építési övezetekben, eltérő rendelkezés hiányában a kialakítható új telek legkisebb szélessége:

*a)* lakó építési övezetben:

*aa)* kisvárosias építési övezetben, zártsorú beépítési mód esetében, csoportházas (sorház, láncház, ikerház, átrium) beépítésnél legalább 10m,

*ab)* egyéb beépítési módba tartozó új telek szélessége legalább 18m.

*b)* Vegyes építési övezetekben 18m-nél keskenyebb új telek nem alakítható ki.

*c)* Gazdasági építési övezetben 30m-nél keskenyebb új telek nem alakítható ki.”

(3) A helyi építési szabályzatról szóló 5/2019 (V.24.) önkormányzati rendelet 15. §-a a következő (6) és (7) bekezdéssel egészül ki:

„(6) Saroktelek megosztása esetén a kertvárosias és falusias építési övezetben meghatározott kialakítható legkisebb telekterülettől el lehet térni, amennyiben a telekosztás után kialakult építési telkek mindegyike az alábbi feltételeknek együttesen megfelel:

*a)* az építési telek területe eléri az 500 m2-ert,

*b)* az építési telek szélessége és mélysége eléri a 18,0 m,

*c)* a telek megengedett legnagyobb beépítettségére, a zöldfelület legkisebb mértékére, az elő-, oldal- és hátsókertre, a telken elhelyezhető épületek számára, valamint az épületek közötti legkisebb távolságra vonatkozó előírásoknak.

(7) A szabályozási terven jelölt telekcsoport újraosztással érintett területen a beépíthetőség feltétele a telkek építési telekké vagy telekké történő alakítása, az érintett telekcsoport – legalább telektömbönként történő – újraosztásával.”

**4. §**

A helyi építési szabályzatról szóló 5/2019 (V.24.) önkormányzati rendelet 18. § (6) bekezdése helyébe a következő rendelkezés lép:

„(6) Lakó és településközpont építési övezetben a melléképítmények közül a következők nem helyezhetők el:

*a)* trágyatároló;

*b)* siló, ömlesztett anyag-, folyadék- és gáztároló.

**17. Kerítés, támfal, terepalakítás**”

**5. §**

A helyi építési szabályzatról szóló 5/2019 (V.24.) önkormányzati rendelet 20. §-a helyébe a következő rendelkezés lép:

**„20. §**

A település területének beépítésre szánt területei sajátos használatuk szerint a következő építési övezetekre tagolódnak:

*a)* Kisvárosias lakó építési övezet (Lk);

*b)* Kertvárosias lakó építési övezet (Lke);

*c)* Falusias lakó építési övezet (Lf);

*d)* Településközpont vegyes építési övezet (Vt);

*e)* Intézményi vegyes építési övezet (Vi);

*f)* Kereskedelmi, szolgáltató gazdasági építési övezet (Gksz);

*g)* Ipari gazdasági építési övezet (Gip);

*h)* Sportolási célú különleges építési övezet (Ksp);

*i)* Mezőgazdasági üzemi különleges építési övezet (Kmü).

*j)* Különleges vendéglátó, panzió kereskedelmi építési övezet

**19. Kivárosias lakó építési övezet (Lk)**”

**6. §**

A helyi építési szabályzatról szóló 5/2019 (V.24.) önkormányzati rendelet 21. § (6) bekezdése helyébe a következő rendelkezés lép:

„(6) Az Lk-Z/1 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 400 m2;

*b)* a beépítési mód: zártsorú;

*c)* a beépítettség megengedett legnagyobb mértéke: 50%;

*d)* terepszint alatti építés mértéke: 40%.

*e)* épületmagasság megengedett legnagyobb mértéke: 6,5 m;

*f)* a közműellátás mértéke és módja: teljes;

*g)* a zöldfelület legkisebb mértéke: 25%;

**20. Kertvárosias lakó építési övezet (Lke)**”

**7. §**

A helyi építési szabályzatról szóló 5/2019 (V.24.) önkormányzati rendelet 22. § (6) bekezdése helyébe a következő rendelkezés lép:

„(6) Az Lke-O/1 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 700 m2;

*b)* a beépítési mód: oldalhatáron álló;

*c)* a beépítettség megengedett legnagyobb mértéke: 30%;

*d)* terepszint alatti építés mértéke: 30%;

*e)* épületmagasság megengedett legnagyobb mértéke: 5,0 m;

*f)* a közműellátás mértéke és módja: teljes;

*g)* a zöldfelület legkisebb mértéke: 50%.

**21.** **Falusias lakó építési övezet (Lf)**”

**8. §**

(1) A helyi építési szabályzatról szóló 5/2019 (V.24.) önkormányzati rendelet 23. § (3) bekezdése helyébe a következő rendelkezés lép:

„(3) A falusias lakóövezetben az elhelyezhető egyes rendeltetések együtt, vagy külön-külön is létesíthetők.”

(2) A helyi építési szabályzatról szóló 5/2019 (V.24.) önkormányzati rendelet 23. §-a a következő (3a) bekezdéssel egészül ki:

„(3a) A falusias építési övezet építési telkein:

*a)* az építhető épületek száma legfeljebb együttesen 2 db fő- és melléképület;

*b)* az építhető lakások száma legfeljebb 2 db lakás lehet.”

(3) A helyi építési szabályzatról szóló 5/2019 (V.24.) önkormányzati rendelet 23. § (4) bekezdése helyébe a következő rendelkezés lép:

„(4) Egy telken annyi önálló rendeltetési egység helyezhető el, ahányszor az építési telek területének önálló rendeltetési egységekre számított területe eléri vagy meghaladja a 400m2-t. A 400 m2-et el nem érő, kialakult építési telken legfeljebb egy önálló rendeltetési egység helyezhető el.”

(4) A helyi építési szabályzatról szóló 5/2019 (V.24.) önkormányzati rendelet 23. §-a a következő (5a) bekezdéssel egészül ki:

„(5a) A szabályozási terven jelölt 5,0 m széles telek be nem építhető részén, csak őshonos, táji- és természeti adottságoknak megfelelő növényfajok alkalmazásával zöldfelületként tartandó fenn, ezen a területrészen épület, építmény nem helyezhető el.”

(5) A helyi építési szabályzatról szóló 5/2019 (V.24.) önkormányzati rendelet 23. §-a a következő (9) bekezdéssel egészül ki:

„(9) Az Lf-O/3 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 700 m2;

*b)* a kialakítható telek legkisebb szélessége: 18 m;

*c)* a beépítési mód: oldalhatáron álló;

*d)* a beépítettség megengedett legnagyobb mértéke: 30%;

*e)* terepszint alatti beépítés mértéke: 30%;

*f)* épületmagasság megengedett legnagyobb mértéke: 4,5 m;

*g)* a közműellátás mértéke és módja: teljes;

*h)* a zöldfelület legkisebb mértéke: 40%.**”**

**22. Településközponti vegyes** **építési övezet**”

**9. §**

(1) A helyi építési szabályzatról szóló 5/2019 (V.24.) önkormányzati rendelet 24. §-a a következő (4a) bekezdéssel egészül ki:

„(4a) Egy telken annyi lakás helyezhető el, ahányszor az építési telek területe eléri vagy meghaladja a 400 m2-t. A 400 m2-t el nem érő, kialakult építési telken legfeljebb egy lakás helyezhető el.”

(2) A helyi építési szabályzatról szóló 5/2019 (V.24.) önkormányzati rendelet 24. § (5) bekezdés e) pontja helyébe a következő rendelkezés lép:

*(A Vt-SZ/1 jelű építési övezetben a következő telekalakítási és beépítési paramétereket kell alkalmazni:)*

„*e)* épületmagasság megengedett legnagyobb mértéke: 7,5 m;”

(3) A helyi építési szabályzatról szóló 5/2019 (V.24.) önkormányzati rendelet 24. § (8) bekezdése helyébe a következő rendelkezés lép:

„(8) A Vt-Z/2 jelű építési övezetben a következő rendeltetési, telekalakítási és beépítési paramétereket kell alkalmazni:

*a)* az építési övezetben elhelyezhető rendeltetés: közösségi intézményi,

*b)* a kialakítható telek legkisebb területe: 700 m2;

*c)* a kialakítható telek legkisebb szélessége: 35,0 m;

*d)* a beépítési mód építési helye: zártsorú;

*e)* a beépítettség megengedett legnagyobb mértéke: 60%;

*f)* terepszint alatti beépítés mértéke: 60%;

*g)* épületmagasság megengedett legnagyobb mértéke: 7,5 m;

*h)* a közműellátás mértéke és módja: teljes;

*i)* a zöldfelület legkisebb mértéke: 20%.”

23. Intézményi vegyes építési övezet (Vi)”

**10. §**

A helyi építési szabályzatról szóló 5/2019 (V.24.) önkormányzati rendelet 25. § (5) bekezdése helyébe a következő rendelkezés lép:

„(5) A Vi-Z/1 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 3000 m2;

*b)* a beépítési mód építési helye: zártsorú;

*c)* a beépítettség megengedett legnagyobb mértéke: 60%;

*d)* terepszint alatti beépítés mértéke: 60%;

*e)* épületmagasság megengedett legnagyobb mértéke: 12,5 m;

*f)* a közműellátás mértéke és módja: teljes;

*g)* a zöldfelület legkisebb mértéke: 20%.

24. **Kereskedelmi, szolgáltató gazdasági övezetek (Gksz)**”

**11. §**

A helyi építési szabályzatról szóló 5/2019 (V.24.) önkormányzati rendelet 26. § (8) bekezdése helyébe a következő rendelkezés lép:

„(8) A Gksz-O/1 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 700 m2;

*b)* a beépítési mód építési helye: oldalhatáron álló;

*c)* a beépítettség megengedett legnagyobb mértéke: 50%;

*d)* terepszint alatti beépítés mértéke: 50%;

*e)* épületmagasság megengedett legnagyobb mértéke: 7,5 m;

*f)* a közműellátás mértéke és módja: teljes;

*g)* a zöldfelület legkisebb mértéke: 30%.

25.**Egyéb ipari gazdasági építési övezet (Gip)**”

**12. §**

A helyi építési szabályzatról szóló 5/2019 (V.24.) önkormányzati rendelet 27. § (12) bekezdése helyébe a következő rendelkezés lép:

„(12) A Gip-SZ/5 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 20 000 m2; (2ha)

*b)* a beépítési mód építési helye: szabadon álló;

*c)* a beépítettség megengedett legnagyobb mértéke: 50%;

*d)* térszín alatt beépítés mértéke: 50%;

*e)* épületmagasság megengedett legnagyobb mértéke: 25,0 m;

*f)* a közműellátás mértéke és módja: teljes;

*g)* a zöldfelület legkisebb mértéke: 25%.

26. **Különleges sportolási célú létesítmény építési övezete (Ksp)**”

**13. §**

A helyi építési szabályzatról szóló 5/2019 (V.24.) önkormányzati rendelet 28. § (5) bekezdése helyébe a következő rendelkezés lép:

„(5) A Ksp-SZ/1 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 10 000 m2; (1ha);

*b)* a beépítési mód építési helye: szabadon álló;

*c)* a beépítettség megengedett legnagyobb mértéke: 20%;

*d)* térszín alatti beépítés mértéke: 10%;

*e)* épületmagasság megengedett legnagyobb mértéke: 5,0 m;

*f)* a közműellátás mértéke és módja: teljes;

*g)* a zöldfelület legkisebb mértéke: 40%.

27. **Különleges vendéglátó, panzió kereskedelmi építési övezet (Kve)**”

**14. §**

A helyi építési szabályzatról szóló 5/2019 (V.24.) önkormányzati rendelet 29. § (4) bekezdése helyébe a következő rendelkezés lép:

„(4) A Kve-SZ/1 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 1500 m2;

*b)* a beépítési mód építési helye: szabadon álló;

*c)* a beépítettség megengedett legnagyobb mértéke: 25%

*d)* terepszint alatti beépítés mértéke: 20%;

*e)* épületmagasság megengedett legnagyobb mértéke: 7,5m;

*f)* a közműellátás mértéke és módja: részleges;

*g)* a zöldfelület legkisebb mértéke: 50%.

28. **Különleges mezőgazdasági üzem építési övezete (Kmü)**”

**15. §**

A helyi építési szabályzatról szóló 5/2019 (V.24.) önkormányzati rendelet 30. § (7) bekezdése helyébe a következő rendelkezés lép:

„(7) A Kmü-SZ/2 jelű építési övezetben a következő telekalakítási és beépítési paramétereket kell alkalmazni:

*a)* a kialakítható telek legkisebb területe: 15 000 m2; (1,5ha)

*b)* a beépítési mód építési helye: szabadon álló;

*c)* a beépítettség megengedett legnagyobb mértéke: 40%;

*d)* terepszint alatti beépítés mértéke: 35%;

*e)* épületmagasság megengedett legnagyobb mértéke: 12,0m;

*f)* a közműellátás mértéke és módja: részleges;

*g)* a zöldfelület legkisebb mértéke: 40%.

29. **Beépítésre nem szánt övezetek**”

**16. §**

A helyi építési szabályzatról szóló 5/2019 (V.24.) önkormányzati rendelet 31. §-a helyébe a következő rendelkezés lép:

**„31. §**

A település területének beépítésre nem szánt területei sajátos használatuk szerint a következő övezetekre tagolódnak:

*a)* Közúti közlekedési övezet (KÖu);

*b)* Védelmi erdő övezet (Ev);

*c)* Gazdasági erdő övezet (Eg);

*d)* Közjóléti erdő övezet (Ek);

*e)* Általános mezőgazdasági övezet (Má),

*f)* Vízgazdálkodási övezet (V),

*g)* Természetközeli övezet (Tk);

*h)* Temető különleges beépítésre nem szánt övezet (Kbte),

*i)* Horgászcentrum különleges beépítésre nem szánt övezet (Kbhc);

*j)* Rendezvénytér különleges beépítésre nem szánt övezet (Kbre).

*k)* Különleges beépítésre nem szánt vendéglátó, panzió kereskedelmi övezet (Kbve)

*l)* Különleges beépítésre nem szánt raktározási övezet (Kbr)

30. **Közúti közlekedési övezet (KÖu)**”

**17. §**

A helyi építési szabályzatról szóló 5/2019 (V.24.) önkormányzati rendelet 34. § (2) bekezdése helyébe a következő rendelkezés lép:

„(2) Az Ev jelű erdők övezetének telkei nem építhetők be. Az Ev jelű övezetben elhelyezhető építmények, a máshol és másként nem létesíthető:

*a)* nyomvonal jellegű építmény és műtárgy,

*b)* a honvédelmet és belbiztonságot szolgáló műtárgy.

33. **Gazdasági erdő övezet (Eg)**”

**18. §**

A helyi építési szabályzatról szóló 5/2019 (V.24.) önkormányzati rendelet 43. § (6) bekezdése helyébe a következő rendelkezés lép:

„(6) A Kbte jelű övezetben a következő telekalakítási és beépítési paraméterek alkalmazandók:

*a)* a kialakítható telek legkisebb területe: 10 000 m2, (1ha)

*b)* a beépítettség megengedett legnagyobb mértéke az épületre vonatkozóan 10%;

*c)* épületmagasság megengedett legnagyobb mértéke: 5,5 m;

*d)* a közműellátás mértéke és módja: hiányos.

40. **Különleges beépítésre nem szánt rendezvénytér övezete (Kbrt)**”

**19. §**

(1) A helyi építési szabályzatról szóló 5/2019 (V.24.) önkormányzati rendelet 44. § (3) bekezdése helyébe a következő rendelkezés lép:

„(3) A telekhatárok és az épületek között 6,0 m széles beépítetlen sávot kell megtartani. A csatorna felé 6,0 m széles be nem építhető sávban, csak őshonos, táji- és természeti adottságoknak megfelelő növényfajok használatával kialakítandó zöldfelület létesíthető.”

(2) A helyi építési szabályzatról szóló 5/2019 (V.24.) önkormányzati rendelet 44. § (4) bekezdés b) pontja helyébe a következő rendelkezés lép:

*(A Kbrt jelű övezetben a következő telekalakítási és beépítési paraméterek alkalmazandók:)*

„*b)* a beépítettség megengedett legnagyobb mértéke 2%;”

**20. §**

A helyi építési szabályzatról szóló 5/2019 (V.24.) önkormányzati rendelet 44/A. § (4) bekezdése helyébe a következő rendelkezés lép:

„(4) A Kbrt-2 jelű övezetben a következő telekalakítási és beépítési paraméterek alkalmazandók:

*a)* a kialakítható telek legkisebb területe: 3500 m2,

*b)* a beépítettség megengedett legnagyobb mértéke az épületre vonatkozóan: 10%;

*c)* épületmagasság megengedett legnagyobb mértéke: 7,5 m;

*d)* zöldfelület legkisebb mértéke: 60 %;

*e)* a közműellátás mértéke és módja: teljes.”

40/A. Különleges beépítésre nem szánt vendéglátó, panzió kereskedelmi övezet (Kbve) ”

**21. §**

A helyi építési szabályzatról szóló 5/2019 (V.24.) önkormányzati rendelet II. Fejezete a következő 44/B. és 44/C. §-sal egészül ki:

**„44/B. §**

(1) A szabályozási terven Kbve jellel jelölt övezet, elsősorban nagy zöldfelületet igénylő vendéglátó, szállás jellegű és rendezvények lebonyolítását szolgáló létesítmények elhelyezésére szolgál.

(2) Az övezetben elhelyezhető épület:

*a)* panzió jellegű szállás,

*b)* kiskereskedelmi, szolgáltató, vendéglátó,

*c)* igazgatás, iroda,

*d)* egyéb közösségi szórakoztatás, rekreáció, rendezvénytér,

rendeltetést is tartalmazhat.

(3) Az övezet területén lakás nem helyezhető el.

(4) A telekhatárok és az épületek között 6,0 m széles beépítetlen sávot kell megtartani.

(5) Az övezetben parkoló, belsőút, manipulációs szabad burkolt felület, közműpótló és a megújuló energiaforrás építménye elhelyezhető.

(6) A Kbve jelű övezetben a következő telekalakítási és beépítési paraméterek alkalmazandók:

*a)* a kialakítható telek legkisebb területe: 4 000 m2,

*b)* a beépítettség megengedett legnagyobb mértéke: 10%;

*c)* épületmagasság megengedett legnagyobb mértéke: 15,0 m;

*d)* zöldfelület legkisebb mértéke: 50 %;

*e)* a közműellátás mértéke és módja: teljes.”

**40/B. Különleges beépítésre nem szánt raktározási övezet (Kbra)**

**44/C. §**

(1) A Kbra jelű különleges beépítésre nem szánt raktározási övezet nyersanyag deponálás, tárolás céljára szolgál, mely elsősorban szárazanyag tárolását és raktározását szolgáló létesítmények és tehergépjárművek elhelyezésére kijelölt terület.

(2) Az övezetben a tárolásához és raktározásához szükséges építmények (silók, raktárak, színek, tankoló-anyag tároló), valamint az üzemeltetéshez és vagyonvédelemhez szükséges irodai és szociális építmény, porta, mérlegház, hídmérleg helyezhető el. Az övezetben az épületek, építmények, berendezések száma nem korlátozott.

(3) Az övezet területén lakás nem helyezhető el.

(4) Közterületi telekhatár mentén 10,0 m-es sávban épületet elhelyezni nem lehet.

(5) Az övezetben parkoló, belsőút, manipulációs szabad burkolt felület, közműpótló és a megújuló energiaforrás építménye helyezhető el.

(6) A Kbra jelű övezetben a következő telekalakítási és beépítési paraméterek alkalmazandók:

*a)* a kialakítható telek legkisebb területe: 4 000 m2,

*b)* a beépítettség megengedett legnagyobb mértéke az épületre vonatkozóan 10%;

*c)* épületmagasság megengedett legnagyobb mértéke: 10,0 m;

*d)* zöldfelület legkisebb mértéke: 25 %;

*e)* a közműellátás mértéke és módja: hiányos.””

**22. §**

Hatályát veszti A helyi építési szabályzatról szóló 5/2019 (V.24.) önkormányzati rendelet

*a)* 4. § (1) bekezdése,

*b)* 23. § (8) bekezdés g) pontja,

*c)* 24. § (7) bekezdés g) pontja,

**23. §**

Ez a rendelet 2024. november 7-én lép hatályba.

|  |  |
| --- | --- |
| Schulcz József polgármester | Göndörné Frajka Gabriella jegyző |

Részletes indokolás

**Az 1–23. §-hoz**

Újhartyán Város Önkormányzata a Helyi Építési Szabályzatról szóló rendeletét (a továbbiakban: HÉSZ) módosítani kívánja, számos ponton. A  HÉSZ módosítással és településrendezési eszközök módosításával összefüggésben indult egyeztetési eljárások lefolytatásra és lezárásra kerültek, támogató, jóváhagyó véleménnyel.