**E L Ő T E R J E S Z T É S**

**Újhartyán Város Önkormányzata Képviselő-testületének**

**2024. november 5 -i ülésére**

**6. napirend.**

**Tárgy:** **Az új településszerkezeti terv elfogadása és a Helyi Építési Szabályzatról szóló rendelet megalkotása**

**Előterjesztő: Schulcz József polgármester**

**Előkészítő:**  **Göndörné Frajka Gabriella jegyző**

**Balogh Ágnes ügyintéző**

**Szavazás módja:** határozat hozatal, egyszerű többség

rendelet alkotás, minősített többség

**Tisztelt Képviselő Testület!**

Újhartyán Város Önkormányzata 2023 évben határozta el, és bízta meg a T-Trend Kft-t a településrendezési eszközök kidolgozásával, valamint a helyi építési szabályzatról szóló rendeletének megalkotásával, módosításával, ami egy átfogó, **16 területet érintő módosítás**.

Újhartyán Város településrendezési tervének módosítása szükséges több részterület vonatkozásában, melynek egyeztetési eljárása a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet szerinti általános eljárás szerint történik.

A Korm. rendelet 66.§ szakaszában meghatározott véleményezési szakaszban a partnerek és a véleményezésre jogosult szervek adhatnak véleményt a Korm. rendeletben meghatározottak szerint.

A veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról szóló 146/2023. (IV. 27.) Korm. rendelet 2.§-a lehetőséget ad arra, hogy a meghatározott tájékoztatás, véleménynyilvánítás és egyeztetés elektronikus úton is lefolytatható, ennek megfelelően az Önkormányzat a partnerségi egyeztetést ezen módon folytatta le. A **partnerségi véleményezés során** a partnerek részéről a rendelkezésre álló egyeztetési időn belül **észrevétel, vélemény figyelembevételre került**.

A véleményező szervek részéről érkezett vélemények többsége tervi változtatást nem igényel. A Pest Vármegyei Kormányhivatal Állami Főépítésze és Duna-Ipoly Nemzeti Park véleménye alapján külön egyeztetés történt az érintett szervekkel, a tervi módosításokat és ezek indoklását a határozat 1. melléklete tartalmazza.

Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § 23. pontja alapján rendelkező 314/2012.(XI.8.) Korm. rendelet, továbbá a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló Korm. rendelet 36-40. § foglaltaknak megfelelően Újhartyán településre elkészített településszerkezeti- és szabályozási terve véleményezési dokumentációja elkészült és feltöltésre került a város honlapjára (<http://www.ujhartyan.hu>), Újhartyán Város Képviselő-testülete pedig záróvéleményezésre bocsátotta.

A településszerkezeti terv, valamint a településrendezési terv tervezete fizikailag nem kerül csatolásra az előterjesztés mellékleteként a tervlapok terjedelme miatt, elektronikus formában Újhartyán város honlapján fellelhető.

Döntéshozatalra előkészítésre került a helyi építési szabályzatról szóló rendelet-tervezet is.

A Pest Megyei Kormányhivatal záró szakmai véleményét megküldte, az abban javasoltakat az elfogadásra javasolt TSZT és HÉSZ tervezet tartalmazza.

**Kérem a Tisztelt Képviselő-testületet, hogy a fenti körülmények figyelembevételével szíveskedjen Újhartyán Város településszerkezeti tervének elfogadásáról, illetve Újhartyán Város helyi építési szabályzatáról és szabályozási tervéről szóló önkormányzati rendelet megalkotásáról döntést hozni.**

**Határozati javaslat**

Újhartyán Város Önkormányzatának Képviselő-testülete az új településszerkezeti tervet a hozzátartozó tervlapokkal megismerte és Újhartyán Város településszerkezeti tervét az előterjesztés mellékletét képező tartalommal elfogadja.

Újhartyán Város Önkormányzatának Képviselő-testülete felhatalmazza a polgármestert, hogy a jogszabályi előírásoknak megfelelően gondoskodjon az elfogadott településszerkezeti terv és a Helyi Építési Szabályzat közzétételéről.

Határidő: 15 napon belül

Felelős: polgármester